phoneee/thai-legal-corpus huggingface dataset:
ประกาศกระทรวงยุติธรรมประกาศกระทรวงยุติธรรมเรื่องกำหนดสถานที่เพื่อการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕ (ฉบับที่ ๘)พ.ศ. ๒๕๔๙ อาศัยอำนาจตามความในมาตรา๑๘ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ รัฐมนตรีว่าการกระทรวงยุติธรรมออกประกาศกำหนดให้สถานที่ราชการเป็นสถานที่เพื่อการฟื้นฟูสมรรถภาพผู้ติดยาเสพติดโดยวิธีการไม่จำเป็นต้องควบคุมตัวอย่างเข้มงวด ตามมาตรา ๒๓ วรรคสาม (๒)เพื่อดำเนินการตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕เพิ่มเติมอีก ๖ แห่ง ดังนี้๑.กองพันทหารราบที่ ๑ กรมทหารราบที่ ๒ รักษาพระองค์ ค่ายจักรพงษ์อำเภอเมืองปราจีนบุรี จังหวัดปราจีนบุรี๒.กรมทหารราบที่ ๑๒ รักษาพระองค์ ค่ายไพรีระย่อเดช อำเภอเมืองสระแก้ว จังหวัดสระแก้ว๓.กองพลทหารราบที่ ๑๑ ค่ายสมเด็จพระนั่งเกล้า อำเภอเมืองฉะเชิงเทรา จังหวัดฉะเชิงเทรา๔.[๑] มณฑลทหารบกที่ ๓๘ค่ายสุริยพงษ์ อำเภอเมืองน่าน จังหวัดน่าน๕.[๒] กองพันทหารม้าที่๑๑ รักษาพระองค์ อำเภอเมืองสระบุรี จังหวัดสระบุรี๖[๓]. กองพันทหารม้าที่๒๓ รักษาพระองค์ อำเภอเมืองสระบุรี จังหวัดสระบุรีประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๔]ประกาศ ณ วันที่ ๒๕พฤษภาคม พ.ศ. ๒๕๔๙พลตำรวจเอกชิดชัย วรรณสถิตย์รัฐมนตรีว่าการกระทรวงยุติธรรมประกาศกระทรวงยุติธรรมเรื่อง กำหนดสถานที่เพื่อการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ (ฉบับที่ ๑) พ.ศ. ๒๕๕๙[๕]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพัชรินทร์/ผู้จัดทำ๒๑ มิถุนายน ๒๕๔๙สุกัญญา/ผู้จัดทำ๒๕ มีนาคม ๒๕๕๒วิศนี/เพิ่มเติม๑๙ พฤษภาคม ๒๕๕๙ปัญญา/ตรวจ๗ มิถุนายน๒๕๕๙[๑] ข้อ ๔แก้ไขเพิ่มเติมโดยประกาศกระทรวงยุติธรรม เรื่องกำหนดสถานที่เพื่อการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ (ฉบับที่ ๑) พ.ศ. ๒๕๕๙[๒]ข้อ ๕แก้ไขเพิ่มเติมโดยประกาศกระทรวงยุติธรรม เรื่องกำหนดสถานที่เพื่อการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ (ฉบับที่ ๑) พ.ศ. ๒๕๕๙[๓]ข้อ ๖แก้ไขเพิ่มเติมโดยประกาศกระทรวงยุติธรรม เรื่องกำหนดสถานที่เพื่อการฟื้นฟูสมรรถภาพผู้ติดยาเสพติด ตามพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕ (ฉบับที่ ๑) พ.ศ. ๒๕๕๙[๔] ราชกิจจานุเบกษาเล่ม ๑๒๓/ตอนพิเศษ ๖๙ ง/หน้า ๓/๑๕ มิถุนายน ๒๕๔๙[๕]ราชกิจจานุเบกษาเล่ม ๑๓๓/ตอนพิเศษ ๙๓ ง/หน้า ๕/๒๒ เมษายน ๒๕๕๙
กฎกระทรวงกฎกระทรวงจัดตั้งส่วนราชการในมหาวิทยาลัยราชภัฏเชียงใหม่กระทรวงศึกษาธิการพ.ศ. ๒๕๕๘[๑] อาศัยอำนาจตามความในมาตรา ๖ วรรคหนึ่ง และมาตรา ๑๑ วรรคหนึ่งแห่งพระราชบัญญัติมหาวิทยาลัยราชภัฏ พ.ศ. ๒๕๔๗รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงจัดตั้งส่วนราชการในมหาวิทยาลัยราชภัฏเชียงใหม่กระทรวงศึกษาธิการ พ.ศ. ๒๕๔๘ข้อ ๒ ให้จัดตั้งส่วนราชการในมหาวิทยาลัยราชภัฏเชียงใหม่กระทรวงศึกษาธิการ ดังต่อไปนี้(๑) สำนักงานอธิการบดี(๒) คณะครุศาสตร์(๓) คณะเทคโนโลยีการเกษตร(๔) คณะมนุษยศาสตร์และสังคมศาสตร์(๕) คณะวิทยาการจัดการ(๖) คณะวิทยาศาสตร์และเทคโนโลยี(๗) สถาบันวิจัยและพัฒนา(๘) สำนักทะเบียนและประมวลผล(๙) สำนักศิลปะและวัฒนธรรม(๑๐) สำนักหอสมุด(๑๑) วิทยาลัยแม่ฮ่องสอนให้ไว้ณ วันที่ ๑๖ กุมภาพันธ์ พ.ศ. ๒๕๕๘พลเรือเอกณรงค์ พิพัฒนาศัยรัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงการจัดตั้งส่วนราชการในมหาวิทยาลัยราชภัฏเชียงใหม่กระทรวงศึกษาธิการ เสียใหม่ โดยแก้ไขชื่อ สถาบันภาษาศิลปะและวัฒนธรรม เป็น สำนักศิลปะและวัฒนธรรม แก้ไขชื่อ สำนักวิทยบริการและเทคโนโลยีสารสนเทศ เป็น สำนักหอสมุด และแก้ไขชื่อสำนักส่งเสริมวิชาการและงานทะเบียน เป็นสำนักทะเบียนและประมวลผล เพื่อให้สอดคล้องกับภารกิจและการดำเนินงานในปัจจุบันและโดยที่มาตรา ๑๑ วรรคหนึ่ง แห่งพระราชบัญญัติมหาวิทยาลัยราชภัฏ พ.ศ. ๒๕๔๗บัญญัติให้การจัดตั้ง การรวม และการยุบเลิกสำนักงานวิทยาเขตบัณฑิตวิทยาลัย คณะสถาบัน สำนัก วิทยาลัย ศูนย์ส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะให้ทำเป็นกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๓ มีนาคม ๒๕๕๘วิศนี/ผู้ตรวจ๙ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๓ ก/หน้า ๑/๒๖ กุมภาพันธ์ ๒๕๕๘
ระเบียบการประปาส่วนภูมิภาคระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน(ฉบับที่ ๒)พ.ศ. ๒๕๕๓[๑] โดยที่เป็นการสมควรแก้ไขเพิ่มเติมระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชนให้เป็นปัจจุบันและเพื่อให้งานบริการประชาชนมีความรวดเร็วยิ่งขึ้นอาศัยอำนาจตามความในมาตรา ๒๓ แห่งพระราชบัญญัติการประปาส่วนภูมิภาคพ.ศ. ๒๕๒๒ ผู้ว่าการจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน (ฉบับที่ ๒) พ.ศ.๒๕๕๓ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกความในข้อ๕ ของระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน พ.ศ. ๒๕๔๑และให้ใช้ความต่อไปนี้แทนข้อ ๕ ให้หน่วยงานของการประปาส่วนภูมิภาคพิจารณาและดำเนินการตามคำขอของประชาชนให้แล้วเสร็จ และแจ้งให้ประชาชนผู้ยื่นคำขอทราบภายในหนึ่งวันทำการนับแต่เวลาที่ได้รับคำขอหรือให้แล้วเสร็จภายในระยะเวลาที่กำหนดตามประเภทของคำขอในบัญชีเกณฑ์การให้บริการประชาชนท้ายระเบียบนี้ประกาศณ วันที่ ๗ กันยายน พ.ศ. ๒๕๕๓วิเศษ ชำนาญวงษ์ผู้ว่าการการประปาส่วนภูมิภาค[เอกสารแนบท้าย]๑. บัญชีเกณฑ์การให้บริการประชาชน แนบท้ายระเบียบการประปาส่วนภูมิภาคว่าด้วยการกำหนดขั้นตอนและระยะเวลาการปฏิบัติงานเพื่อประชาชน (ฉบับที่ ๒) พ.ศ.๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๔ณัฐวดี/ตรวจ๑๘ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๒ ง/หน้า ๔/๒๘ กรกฎาคม ๒๕๕๔
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข๑๑ สายอินทร์บุรี เชียงใหม่ตอนทางเลี่ยงเมืองลำปางพ.ศ.๒๕๔๕ ภูมิพลอดุลยเดชป.ร.ให้ไว้ณ วันที่ ๑๙ กรกฎาคม พ.ศ. ๒๕๔๕เป็นปีที่๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๑๑ สายอินทร์บุรี เชียงใหม่ ตอนทางเลี่ยงเมืองลำปาง ในท้องที่อำเภอเมืองลำปาง จังหวัดลำปางอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๖๘ วรรคหนึ่ง แห่งพระราชบัญญัติทางหลวงพ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐และมาตรา ๕๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๑๑ สายอินทร์บุรี เชียงใหม่ ตอนทางเลี่ยงเมืองลำปาง พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา ๕เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่อำเภอเมืองลำปาง จังหวัดลำปาง มีส่วนแคบที่สุดสองร้อยเมตรและส่วนกว้างที่สุดหนึ่งพันสองร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๖ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข 11 สายอินทร์บุรี เชียงใหม่ ตอนทางเลี่ยงเมืองลำปาง พ.ศ. 2545(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นจะต้องสร้างทางหลวงแผ่นดินหมายเลข ๑๑ สายอินทร์บุรี เชียงใหม่ ตอนทางเลี่ยงเมืองลำปาง ในท้องที่อำเภอเมืองลำปาง จังหวัดลำปางเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้สุกัญญา/พิมพ์๒๘มิถุนายน ๒๕๔๙สุนันทา/ฐิติพงษ์/ตรวจA+B๕กรกฎาคม ๒๕๔๙[๑] ราชกิจจานุเบกษาเล่ม ๑๑๙/ตอนที่ ๗๑ ก/หน้า ๔/๒๖ กรกฎาคม ๒๕๔๕
คำพิพากษาศาลฎีกาที่ 64727หลักกฎหมาย: คดีที่ศาลอุทธรณ์ฟังพยานหลักฐานแล้ววินิจฉัยว่าข้อเท็จจริงยังถือไม่ได้ว่าทางพิจารณาต่างกับฟ้อง ดังนั้นการที่จำเลยฎีกาว่าตามคำเบิกความของผู้เสียหายถือว่าทางพิจารณาต่างกับฟ้องนั้นจึงเป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 314/2511พนักงานอัยการจังหวัดมหาสารคามโจทก์นายสุวรรณดี พรมวรรณาจำเลย ป.วิ.อ. ม. 218คดีที่ศาลอุทธรณ์ฟังพยานหลักฐานแล้ววินิจฉัยว่าข้อเท็จจริงยังถือไม่ได้ว่าทางพิจารณาต่างกับฟ้อง ดังนั้นการที่จำเลยฎีกาว่าตามคำเบิกความของผู้เสียหายถือว่าทางพิจารณาต่างกับฟ้องนั้นจึงเป็นฎีกาในปัญหาข้อเท็จจริง(วินัย ทองลงยา-ไฉน บุญยก-สุธี โรจนธรรม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 314/2511พนักงานอัยการจังหวัดมหาสารคามโจทก์นายสุวรรณดี พรมวรรณาจำเลย ป.วิ.อ. ม. 218คดีที่ศาลอุทธรณ์ฟังพยานหลักฐานแล้ววินิจฉัยว่าข้อเท็จจริงยังถือไม่ได้ว่าทางพิจารณาต่างกับฟ้อง ดังนั้นการที่จำเลยฎีกาว่าตามคำเบิกความของผู้เสียหายถือว่าทางพิจารณาต่างกับฟ้องนั้นจึงเป็นฎีกาในปัญหาข้อเท็จจริง(วินัย ทองลงยา-ไฉน บุญยก-สุธี โรจนธรรม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 780/2470หลักกฎหมาย: ศาสนาอิสลามแบ่งตามข้อบังคับปกครองบริเวณเจ็ดหัวเมือง ร.ศ. 120 ข้อ 32การแย่งทรัพย์ที่อยู่ในมลฑลปัตตานีของคนที่ถือสาสนาอิสลามนั้นจะแบ่งตามกฎหมายอะไร ศาลฎีกาตัดสินว่า เมื่อโจทก์จำเลยแลผู้ตายเปนคนถือสาสนาอิสลามแล้ว การแบ่งทรัพย์มฤดกที่อยู่ในมณฑลปัตตานีก็ควรดำเนิรตามข้อบังคับสำหรับปกครองบริเวณเจ็ดหัวเมือง ร.ศ. ๑๒๐ ข้อ ๓๒ ซึ่งเปนส่วนหนึ่งของกฎหมายสยาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 780/2470นางกูระซงโจทก์นางต่วนล.ศาสนาอิสลามแบ่งตามข้อบังคับปกครองบริเวณเจ็ดหัวเมือง ร.ศ. 120 ข้อ 32การแย่งทรัพย์ที่อยู่ในมลฑลปัตตานีของคนที่ถือสาสนาอิสลามนั้นจะแบ่งตามกฎหมายอะไร ศาลฎีกาตัดสินว่า เมื่อโจทก์จำเลยแลผู้ตายเปนคนถือสาสนาอิสลามแล้ว การแบ่งทรัพย์มฤดกที่อยู่ในมณฑลปัตตานีก็ควรดำเนิรตามข้อบังคับสำหรับปกครองบริเวณเจ็ดหัวเมือง ร.ศ. ๑๒๐ ข้อ ๓๒ ซึ่งเปนส่วนหนึ่งของกฎหมายสยาม(พรหม-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: การแย่งทรัพย์ที่อยู่ในมลฑลปัตตานีของคนที่ถือสาสนาอิสลามนั้นจะแบ่งตามกฎหมายอะไร ศาลฎีกาตัดสินว่า เมื่อโจทก์จำเลยแลผู้ตายเปนคนถือสาสนาอิสลามแล้ว การแบ่งทรัพย์มฤดกที่อยู่ในมณฑลปัตตานีก็ควรดำเนิรตามข้อบังคับสำหรับปกครองบริเวณเจ็ดหัวเมือง ร.ศ. ๑๒๐ ข้อ ๓๒ ซึ่งเปนส่วนหนึ่งของกฎหมายสยาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 780/2470นางกูระซงโจทก์นางต่วนล.ศาสนาอิสลามแบ่งตามข้อบังคับปกครองบริเวณเจ็ดหัวเมือง ร.ศ. 120 ข้อ 32การแย่งทรัพย์ที่อยู่ในมลฑลปัตตานีของคนที่ถือสาสนาอิสลามนั้นจะแบ่งตามกฎหมายอะไร ศาลฎีกาตัดสินว่า เมื่อโจทก์จำเลยแลผู้ตายเปนคนถือสาสนาอิสลามแล้ว การแบ่งทรัพย์มฤดกที่อยู่ในมณฑลปัตตานีก็ควรดำเนิรตามข้อบังคับสำหรับปกครองบริเวณเจ็ดหัวเมือง ร.ศ. ๑๒๐ ข้อ ๓๒ ซึ่งเปนส่วนหนึ่งของกฎหมายสยาม(พรหม-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลน้ำสวย ตำบลนาดินดำ อำเภอเมืองเลย ตำบลชมเจริญอำเภอปากชม ตำบลนาดอกคำตำบลนาด้วง ตำบลท่าสะอาดตำบลท่าสวรรค์ อำเภอนาด้วงตำบลเอราวัณ อำเภอเอราวัณและตำบลผาน้อยอำเภอวังสะพุง จังหวัดเลยให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๒๙ สิงหาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลน้ำสวย ตำบลนาดินดำ อำเภอเมืองเลย ตำบลชมเจริญ อำเภอปากชมตำบลนาดอกคำ ตำบลนาด้วง ตำบลท่าสะอาด ตำบลท่าสวรรค์ อำเภอนาด้วง ตำบลเอราวัณอำเภอเอราวัณ และตำบลผาน้อย อำเภอวังสะพุง จังหวัดเลย ให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลน้ำสวย ตำบลนาดินดำ อำเภอเมืองเลย ตำบลชมเจริญ อำเภอปากชมตำบลนาดอกคำ ตำบลนาด้วง ตำบลท่าสะอาด ตำบลท่าสวรรค์ อำเภอนาด้วง ตำบลเอราวัณอำเภอเอราวัณ และตำบลผาน้อย อำเภอวังสะพุง จังหวัดเลย ให้เป็นเขตปฏิรูปที่ดิน พ.ศ.๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ที่ดินในท้องที่ตำบลน้ำสวย ตำบลนาดินดำอำเภอเมืองเลย ตำบลชมเจริญ อำเภอปากชม ตำบลนาดอกคำ ตำบลนาด้วง ตำบลท่าสะอาดตำบลท่าสวรรค์ อำเภอนาด้วง ตำบลเอราวัณ อำเภอเอราวัณ และตำบลผาน้อย อำเภอวังสะพุงจังหวัดเลย ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลน้ำสวย ตำบลนาดินดำ อำเภอเมืองเลยตำบลชมเจริญ อำเภอปากชม ตำบลนาดอกคำ ตำบลนาด้วง ตำบลท่าสะอาด ตำบลท่าสวรรค์อำเภอนาด้วง ตำบลเอราวัณ อำเภอเอราวัณ และตำบลผาน้อย อำเภอวังสะพุง จังหวัดเลยให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลน้ำสวยตำบลนาดินดำ อำเภอเมืองเลย ตำบลชมเจริญ อำเภอปากชม ตำบลนาดอกคำ ตำบลนาด้วงตำบลท่าสะอาด ตำบลท่าสวรรค์ อำเภอนาด้วง ตำบลเอราวัณ อำเภอเอราวัณ และตำบลผาน้อยอำเภอวังสะพุง จังหวัดเลย มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าโคกผาดำ ป่าโคกหนองข่า และป่าภูบอบิด ในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๖๘ ก/หน้า ๗/๑๑ กันยายน ๒๕๕๒
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลแพรกศรีราชาและตำบลดงคอนอำเภอสรรคบุรีจังหวัดชัยนาทให้เป็นเขตโครงการจัดรูปที่ดินพ.ศ.๒๕๒๔ ภูมิพลอดุลยเดชป.ร.ให้ไว้ณ วันที่ ๒๗ ตุลาคม พ.ศ. ๒๕๒๔เป็นปีที่๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลแพรกศรีราชาและตำบลดงคอน อำเภอสรรคบุรี จังหวัดชัยนาท ให้เป็นเขตโครงการจัดรูปที่ดินอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๒๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลแพรกศรีราชาและตำบลดงคอน อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน พ.ศ.๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลแพรกศรีราชาและตำบลดงคอน อำเภอสรรคบุรี จังหวัดชัยนาทภายในแนวเขตตามแผนที่ท้ายพระราชกฤษฎีกานี้ ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลตรีประมาณ อดิเรกสารรองนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลแพรกศรีราชา และตำบลดงคอน อำเภอสรรคบุรี จังหวัดชัยนาทให้เป็นเขตโครงการจัดรูปที่ดิน พ.ศ. ๒๕๒๔๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลแพรกศรีราชาและตำบลดงคอน อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน พ.ศ.๒๕๒๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลแพรกศรีราชาและตำบลดงคอน อำเภอสรรคบุรี จังหวัดชัยนาทและได้สอบถามความสมัครใจจากเจ้าของที่ดินแล้วเจ้าของที่ดินดังกล่าวมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดบริเวณท้องที่ดังกล่าว เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้นศิรวัชร์/จัดทำ๒๔พฤษภาคม ๒๕๖๐[๑] ราชกิจจานุเบกษาเล่ม ๙๘/ตอนที่ ๑๘๘/ฉบับพิเศษ หน้า ๔/๑๒ พฤศจิกายน ๒๕๒๔
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๕/๒๕๕๖)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัทซันชายเจริญ อินเตอร์ฟู๊ด จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๔๙๕/๒๕๕๕ ลงวันที่ ๑๙ ธันวาคม๒๕๕๕ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีแดงตรงกลางฝาพื้นสีแดง มีอักษรภาษาอังกฤษสีดำขอบเงาสีขาว คำว่า เหนืออักษร A มีอักษรภาษาอังกฤษสีดำขอบเงาสีขาวคำว่า TM ถัดออกมาโดยรอบมีอักษรภาษาไทยและตัวเลข สีขาวคำว่า เครื่องดื่มตราดังว่า กลิ่นโคล่า ปริมาตรสุทธิ 500มล. ผลิตโดยบริษัท ซันชายเจริญ อินเตอร์ฟู๊ด จำกัดถัดออกมาโดยรอบพื้นสีแดง ด้านข้างฝาโดยรอบพื้นสีแดง รูปลักษณะฝา เพื่อนำไปผนึกบรรจุเครื่องดื่มตราดังว่า กลิ่นโคล่า ปริมาตรสุทธิ ๕๐๐ มล.เท่านั้นประกาศณ วันที่ ๒๔ มกราคม พ.ศ. ๒๕๕๖สมเดช ศรีสวัสดิ์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๘ มิถุนายน๒๕๕๖โชติกานต์/ผู้ตรวจ๑ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๖๔ ง/หน้า ๔๘/๑๓ มิถุนายน ๒๕๕๖
กฎกระทรวงฉบับที่ ๓(พ.ศ. ๒๕๐๕)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ และมาตรา ๑๐แห่งพระราชบัญญัติเงินตราพ.ศ.๒๕๐๑ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาดลวดลายและลักษณะอื่น ๆ ของเหรียญกษาปณ์ทองขาว ตามบัญชีท้ายกฎกระทรวงนี้ให้ไว้ ณ วันที่ ๒๐ สิงหาคม พ.ศ. ๒๕๐๕สุนทร หงส์ลดารมภ์รัฐมนตรีว่าการกระทรวงการคลัง[เอกสารแนบท้าย]๑. บัญชีท้ายกฎกระทรวง ฉบับที่ ๓ (พ.ศ. ๒๕๐๕) ออกตามความในพระราชบัญญัติเงินตราพ.ศ. ๒๕๐๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเพื่อให้เหรียญกษาปณ์ทองขาวราคา ๑ บาท มีคุณภาพคงทนถาวรยากแก่การปลอมแปลงและเพื่อสะดวกในการใช้ปิยะธิดา/ปรับปรุง๔ พฤษภาคม๒๕๖๑[๑] ราชกิจจานุเบกษาเล่ม ๗๙/ตอนที่ ๗๖/ฉบับพิเศษ หน้า ๑/๒๔ สิงหาคม ๒๕๐๕
ประกาศคณะกรรมการวิชาชีพประกาศคณะกรรมการวิชาชีพสาขาการแก้ไขความผิดปกติของการสื่อความหมายเรื่องลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแก้ไขความผิดปกติของการสื่อความหมาย อาศัยอำนาจตามความในมาตรา๓๒ (๖) แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแก้ไขความผิดปกติของการสื่อความหมายจึงออกประกาศไว้ดังต่อไปนี้ข้อ ๑ลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแก้ไขความผิดปกติของการสื่อความหมาย(๑)ตาบอดสนิททั้งสองข้าง(๒)แขนพิการและไม่สามารถปฏิบัติหน้าที่ตรวจและการแก้ไขความผิดปกติของการสื่อความหมาย(๓)หูหนวกทั้งสองข้างหรือมีความผิดปกติของการได้ยินที่เป็นอุปสรรคต่อการปฏิบัติหน้าที่ในการตรวจและการแก้ไขความผิดปกติของการสื่อความหมาย(๔)มีความผิดปกติของการพูดที่เป็นอุปสรรคต่อการปฏิบัติหน้าที่ในการตรวจและการแก้ไขความผิดปกติของการสื่อความหมาย(๕)ลักษณะทุพพลภาพอื่นซึ่งคณะกรรมการวิชาชีพพิจารณาเห็นว่าเป็นอุปสรรคต่อการประกอบวิชาชีพการแก้ไขความผิดปกติของการสื่อความหมายข้อ ๒แบบหนังสือรับรองการตรวจลักษณะทุพพลภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแก้ไขความผิดปกติของการสื่อความหมายให้เป็นไปตามแบบท้ายประกาศนี้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๖พฤษภาคม พ.ศ. ๒๕๔๘พูนพิศ อมาตยกุลประธานกรรมการวิชาชีพสาขาการแก้ไขความผิดปกติของการสื่อความหมาย[เอกสารแนบท้าย]๑.หนังสือรับรองการตรวจลักษณะทุพพลภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแก้ไขความผิดปกติของการสื่อความหมาย(ดูข้อมูลจากภาพกฎหมาย)สุกัญญา/จัดทำ๔ กุมภาพันธ์ ๒๕๕๒ก้องเกียรติ/จัดทำ๒๗ กุมภาพันธ์ ๒๕๕๒โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษา.เล่ม ๑๒๒/ตอนพิเศษ ๔๕ ง/หน้า ๕๖/๒๒ มิถุนายน ๒๕๔๘
คำพิพากษาศาลฎีกาที่ 1171/2494หลักกฎหมาย: โจทก์เคยเป็นฝ่ายขอเลื่อนคดีมา 2 ครั้งแล้ว จำเลยมิได้เคยคัดค้านเลย ครั้งหลังนี้ ทนายจำเลยไม่อยู่โดยไปต่างจังหวัดเสียมิได้บอกจำเลยและศาลให้ทราบ จำเลยจึงขอเลื่อนเป็นครั้งแรก แต่ฝ่ายโจทก์คัดค้านเช่นนี้ ศาลย่อมสั่งให้เลื่อนการพิจารณาต่อไปตามประมวลกฎหมายวิธีพิจารณาความแพ่ง มาตรา 40 ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1171/2494นางสุวรรณะ นฤมิตร ที่ 1 นายเหรียญ ทุสาวุธ ที่ 2โจทก์นายทิ ทุสาวุธ ที่ 3 นางจำเนียร จันทร์สว่าง ที่ 4โจทก์นางจำเริญ พงษ์ประเสริฐ ที่ 5โจทก์นายบุญส่ง ทุสาวุธ ที่ 1 ด.ช.สงัด ทุสาวุธ โดยจำเลยนางทองคำ ทุสาวุธ มารดาผู้แทนโดยชอบธรรม ที่ 2จำเลย ป.วิ.พ. ม. 40, ม. 86โจทก์เคยเป็นฝ่ายขอเลื่อนคดีมา 2 ครั้งแล้ว จำเลยมิได้เคยคัดค้านเลย ครั้งหลังนี้ ทนายจำเลยไม่อยู่โดยไปต่างจังหวัดเสียมิได้บอกจำเลยและศาลให้ทราบ จำเลยจึงขอเลื่อนเป็นครั้งแรก แต่ฝ่ายโจทก์คัดค้านเช่นนี้ ศาลย่อมสั่งให้เลื่อนการพิจารณาต่อไปตามประมวลกฎหมายวิธีพิจารณาความแพ่ง มาตรา 40 ได้(เลขวณิชธรรมวิทักษ์-ศิลปสิทธิวินิจฉัย-นาถปริญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1171/2494นางสุวรรณะ นฤมิตร ที่ 1 นายเหรียญ ทุสาวุธ ที่ 2โจทก์นายทิ ทุสาวุธ ที่ 3 นางจำเนียร จันทร์สว่าง ที่ 4โจทก์นางจำเริญ พงษ์ประเสริฐ ที่ 5โจทก์นายบุญส่ง ทุสาวุธ ที่ 1 ด.ช.สงัด ทุสาวุธ โดยจำเลยนางทองคำ ทุสาวุธ มารดาผู้แทนโดยชอบธรรม ที่ 2จำเลย ป.วิ.พ. ม. 40, ม. 86โจทก์เคยเป็นฝ่ายขอเลื่อนคดีมา 2 ครั้งแล้ว จำเลยมิได้เคยคัดค้านเลย ครั้งหลังนี้ ทนายจำเลยไม่อยู่โดยไปต่างจังหวัดเสียมิได้บอกจำเลยและศาลให้ทราบ จำเลยจึงขอเลื่อนเป็นครั้งแรก แต่ฝ่ายโจทก์คัดค้านเช่นนี้ ศาลย่อมสั่งให้เลื่อนการพิจารณาต่อไปตามประมวลกฎหมายวิธีพิจารณาความแพ่ง มาตรา 40 ได้(เลขวณิชธรรมวิทักษ์-ศิลปสิทธิวินิจฉัย-นาถปริญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ